open-index/open-wikipedia-markdown huggingface dataset:
Estatutu d'utonomía d'Estremaúra

L**'Estatutu d'utonomía d'Estremaúra** es la norma estitucional básica d'Estremaúra.

El 25 de Hebreru de 1983 hue aprevá polas Cortis Generalis la Lei Orgánica del Estatutu d'Utonomía d'Estremaúra. Nel mesmu s'aseñalan las competencias dela comunidá utónoma, assín comu la organiçación estitucional, la olganiçación judicial, los prencipius dela conomía i la hazienda dela comunidá, entri algotrus aspetus.

El Estatutu d’Autunomia está holmau pol 63 artículus olganiçaus en 6 entítulus, 6 disposicionis aicionalis, 1 disposición transitória i 1 disposición final.

El Estatutu hue reholmau 3 vezis, en 1991, en 1994 i en 1999, siendu esta úrtima reholma la mas emportanti, ya que umenta el techu competencial al nivel de las Comuniáis Autúnomas anombrás “estóricas", destacan los trespasus ena hestión de la Saniá i la Ensiñáncia, se dá al presienti la Hunta d’Estremaura la facurtá e disolvel l’Assambrea d'Estremaúra i la posibiliá de crial ólganus cumu el Defensol del Puebru Estremeñu i un Tribunal de Cuentas Estremeñu.

Los primerus párrafus del Estatutu son (ena su velsión orihinal):
# Extremadura, como expresión de su identidad regional histórica, dentro de la indisoluble unidad de la nación española, se constituye en Comunidad Autónoma de acuerdo con la Constitución española y con el presenti Estatuto, que es su norma institucional básica.
# La Comunidad Autónoma de Extremadura, a través de instituciones democráticas, asume el ejercicio de su autogobierno regional, la defensa de su propia identidad y valores y la mejora y promoción del bienestar de los extremeños.
# Los poderes de la Comunidad Autónoma de Extremadura emanan del pueblo, de la Constitución y del presenti Estatuto.

Traución del estatutu al estremeñu (nu oficial):
# Estremaura, cumu espresión de la su ientiá rehional estórica, endrentu la endisolubri uniá la nación española, se costitui en Comuniá Autúnoma dalcuerdu cola Costitución española i con el presenti Estatutu, qu’es la su nolma estitucional básica.
# La Comuniá Autúnoma d’Estremaura, pol mé d’estitucionis democráticas, asumi el ehelcíciu del su autugobielnu rehional, la defensa la su própia ientiá i valoris i la mehora i promoción del bienestal de los estremeñus.
# Los pueris la Comuniá Autúnoma d’Estremaura procein del puebru, de la Costitución i del presenti Estatutu.

## Atijus
* Estatutu d’Autunomia d’Estremaura
Estrechu d'Otrantu

El **Estrechu e Otrantu** es un estrechu que s'alcuentra entri Itália i Albánia. Esti estrechu coneta al Mari Adriáticu col Mari Jónicu (dambus dos pretencin al Mari Mediterráneu).
Bósforu

El **Bósforu** es un estrechu que separa la parti uropea (englobá duranti el Empériu Otomanu ena província uropea de Rumelia (idioma turcu: *Rumeli*) de la parti asiática (idioma turcu: *Anadolu*); dividi en dos partis la ciá d'Estambul i ajunta el Mari de Mármara (luenga turca: Mármara Denizi, griegu: Θάλασσα του Μαρμαρά) con el Mari Negru (turcu: Karadeniz, griegu: Μαύρη Θάλασσα). Tien una largura e 30 kilómetrus, con una anchura másima e 3.700 metrus ena entrá 'el mari Negru, i una anchura mínima e 750 metrus entri Anadoluhisarı i Rumelihisarı (castillus otomanus que s'alzan enas colinas de la su ribera). Su profundidá varia entri 36 i 124 metrus. Las orillas 'el estrechu están abondu puebrás ya que la cidá de Estambul (con una puebración dal menus 11 millonis e abitantis) s'asienta entri esti estrechu que dividi Uropa d'Asia.

Ain dos puentis sobri esti estrechu. La puenti Boğaziçi, e 1074 metrus de largol fue completá en 1973. La segunda puenti, la Fatih Sultan Mehmed tien un longol e 1014 metrus, fue completá en 1988 i s'alcuentra cuasi a cincu kilómetrus al norti de la primera puenti.

Marmaray, un túnel ferroviariu e 13.7 kilómetrus de longol está siendu construiu i se barrunta que estarie finalizau en 2008. Aprosimamenti 1400 metrus 'el túnel van a construil-se porbahu el estrechu, a una profundidá e 55 metrus.

## Etimulohía
Procedi 'el (griegu : Βόσπορος (Bos= buey; foros= transporti, pasahi, significandu que ena ogañoti esti estrechu s'atravesaba fácilmenti en odris hechus conun cueru e buey) modificá nel idioma turcu comu *Boğaziçi*)
Esquilu

**Esquilu** o **Ésquilu** [ɛ<sup>hk</sup>k<sup>ˈh</sup>ilu], [ˈɛ<sup>hk</sup>k<sup>h</sup>ilu] (en griegu Αἰσχύλος [ajsˈk<sup>h</sup>ýlos]; Eleusi 525 a. C. - † Gela, 456 a. C.). Dramaturgu, consierau el criaol la tragédia griega.

## Via
De los datus la su via sigún las huentis biográficas antíguas ná se puei sacal en craru, ecetu que runchó en Maratón i que viajó a Sicília, ya que se centran mas en espetus anegóticus i en referéncias posterioris comu las del cómicu Aristófani.

Sigún las biografias antíguas, nació nel demu d’Eleusi, en Atena, i era iju d'Uforion. Tuvu dos germanus, Cinegiru i Amíniu. S’enició nel mundu la poesia dramática de mu nuevu, enque ya nel mundu antíguu recebia alabáncias mas comu guerreru en Maratón que comu trágicu. Assina reza parti del su epitáfiu mas anombrau: «*ἀλκὴν δ’εὐδόκιμον Μαραθώνιον ἄλσος ἂν εἴποι / καὶ βαθυχαιτήεις Μῆδος ἐπιστάμενος.*» "*contaria nel bosqui Maratón la valerosa huerça en combati el persa d’espessa cabellera, puestu que lo tenia conociu*". Testimoñu del su contautu cona guerra hue la su obra mas antígua conselvá: *Los persas*.

Se sabi que viajó a Sicília, junta el tiranu Yerón, ondi arrepresentó *Las etnas* i *Los persas*.

El su iju, Uforion, tamien ereó las dotis artísticas el pairi.

Murió, sigún la tradicion, dun tortugazu ena cabeça: un *ἀετός* —avantu— dejó cayel el calapachu duna tortuga sobri la su mollera tomandu-la comu piera (Esquilu tenia fama de sel calvu) pa partí-lo. Amás, sigún se relata, esta muerti hue predicha pol oráculu, que l’iju qu "un proyetil el cielu lo mataria": *οὐράνιόν σε βέλος κατακτανεῖ*.

## Esquilu, primel trágicu
Hue el primel poeta consierau comu trágicu, enque tuvu preceentis comu Arion o Tespi a los que se les atribui la criacion d’elimentus própius la tragédia comu las máscaras, el hatu, el escenáriu elevau, la *ῥέσις* o diálogu pressonagis, el primel atol, ec.

No estanti, con él enprencípian los elimentus pa l’almiracion los espetaoris comu las pinturas, las imagin, las trompetas, la maquinária escénica, las tumbas, los altaris, el tipu de calciju elevau —*κοθόρνοι*—, la simbologia los elimentus qu’estavan huera el descursu, ec. Se l’atribui amás la entroducion en escena del segundu atol i es duosu si tamien a él del terceru.

## Estilu
El su estilu es elevau i oraculal, enque es chanu en tantu que está haltu d’elimentus retólicus. Esquilu hue famosu por gastal un lenguagi con mucha bambolla, soleni i mu artificial, cosa que lograva por mé la criacion de parabras conpuestas que son verdaerus *hapax* ena literatura griega.

## Obras

Namás se conselvan 7, cuyas *Prometeu* es de duosa autoria.
* *Los persas*.
* *Los sieti contra Teba*.
* *Las supricantis*.
* *Agamenón*.
* *Las Coéforas*.
* *Las Uménidis*.
* *Prometeu encaenau*.

## Bibliografia
* Esquilo, *Tragedias: Persas. Siete contra Tebas. Suplicantes. Agamenón. Coéforas. Euménides. Prometeo*, Editorial Gredos: Madril, 2002. ISBN 84-249-1046-X.
Euru

L**'Euru** (EUR o € ) es la monea única dela Uñón Uropea (UE), que circula enus treci delos vintisieti estaus miembrus, asín comu notrus estaus i territórius uropeus, comu San Marinu, Andorra, Mónacu, Cidá 'el Vaticanu, Montenegru, Kosovu i informalmenti en Bósnia i Bulgária. Circula asimesmu en várius territorius francesis d'ultramar comu Guayana Francesa, San Pedru i Miquelón, Guadalupi, Martinica, Mayotte i Reunión.

Circula enus siguientis estaus miembrus:
# Alemaña
# Áustria
# Bélgica
# Chipri
# Croácia
# Eslováquia
# Eslovénia
# España
# Estónia
# Finlándia
# Fráncia
# Grécia
# Irlanda
# Itália
# Letónia
# Lituánia
# Lussemburgu
# Malta
# Paisis Baxus
# Purtugal

## Atijus

* Euru
Evaluaeru de riesgus

El **evaluaeru de riesgus** es la primel fasi d’atuación de las impresas en matéria preventiva, i el su fin es eliminal los riesgus u reducilus.
Se trata d’identifical los riesgus en ca puestu de trebahu ena impresa, i valoralus (relacionandu las posibiliais de que ocurra el acienti i las sus consecuéncias).

## Partis

### Análisis del riesgu

* **Edentifical i definil los riesgus en ca puestu de trebahu**: Hazremus estu contestandu a las preguntas: 

*Desisti anguna huenti e dañu? Quién u qué puei sel dañau? Lo cúmu es que puei ocurril el dañu?*

* **Estimaeru del riesgu**: Hazremus estu pol mé la "matris de riesgus", ena que s’estima el riesgu a partil d’unus valoris de probabiliá i consecuéncias.

*Estimaeru del riesgu = Probabiliá * Consecuéncias*

### Valoraeru del riesgu
* **Valoral si un riesgu es acetabri u nu**. Hata qu’el riesgu seya asumibri, s’atua enas ténicas de prevención (pa que la probabiliá d’acienti seya menol) i/u enas ténicas de proteción (pa que los dañus seyan menoris)

*Riesgu trivial = Nu hazi farta ación específica*.

*Riesgu tolerabri = Sedrán mestel compruebacionis periódicas*.

*Riesgu moerau = En ciertu praçu son nesezárias miias*.

*Riesgu emportanti = Nu se pudrá esmincial la obra, u s’eberá ponel remeyu a los pobremas a cortu praçu*.

*Riesgu entolerabri = Nu se pudrá esmincial la obra, u sedrá mestel paral enmeyatamenti*.

### Control del riesgu
* Ca vezi que chambin las condicionis de labutu, sedrá mestel hazel una revisión del "Evaluaeru de riesgus", es izil, se trata dun procesu en revisión contínua.
Estoria

L**'Estoria** o **Istoria** es el relatu delos hechus passaus, i tamién es la diciplina académica qu'estuya los acontecimientus del passau que afetan alas sociedais umanas.

Essestin dos enfoquis pa esti estuyu:
* Enfoqui crássicu: el periodu qu'enceta cona aparición dela escreviúra hata ogañu; dendi esti puntu de vista, un güen númiru pueblus dela tierra no tendrían estoria hata que se contati con sociedais con escreviúra. Los aconteceris ocurríus endenantis d'esti periodu estóricu se consideran parti dela Preestoria.
* Enfoqui multicolturalista: el periodu nel qu'es possibli conseguil o relavoral un relatu fiabli delos acontecimientus que afetin a un grupu umanu.

L'estoria se puei crassifical en:
   
**cronológicamenti** en:

* Mileniu
* Sigru
* Década
* Tabra anual
* Dómina estórica
 

**geográficaenti** en:

* Estoria Universal
* Estoria d'África
* Estoria d'Ásia
* Estoria d'América
* Estoria d'Uropa
* Estoria d'Oceanía
  

Diciplinas i cencias aussiliaris dela Estoria

* Estoriografía
* Numismática
* Epigrafía
* Arquiología

## Vel tamién
* Estoria d'España
* Estoria d'Estremaúra
* Estoria añu a añu
Educación

La **educación** (del latín *educere* "guial" u *educare* "hormal") puei definilsi cumu:
* El procesu bidirecional meyanti el cual se transmitin conocimientus, valoris, costumbris i holmas d'atual. La educación no sólu se prouci a través de la parabra: está presenti en tolas muestras acionis, sentimientus i atituis, los cualis son anombraus nel ámbitu eucativu cumu "currículu açonchau".
* El procesu d'envinculaeru i concenciación curtural, moral i condutal. Desti mó, meyanti la eucáncia, las heneracionis nuevas deprendin los conocimientus, normas de conduta, mós de sel i holmas de vel el mundu de heneracionis anterioris, criandu amás otrus nuevus.
* Procesu de socialiçación hormal de los endividus duna socieá.
* La eucáncia se comparti entri las pessonas pol mé las muestras ideas, curtura, conocimientu... respetandu siempri a los demás. Esta nu siempri se da nel aula. Desistin tres crasis d'eucáncia: la *hormal*, la *nu hormal* i la *enhormal*.
# La *educación hormal* es la escolal, básicamenti centrá enos chirivehis.
# La *educación nu hormal* se dá enas estitucionis eucativas huera la escuela.
# La *educación enhormal* es aquella ena que nu ai una entención esplícita d'eucal.

Una de las definicionis más enteresantis mos la proponi unu los más grandis pensaoris, Aristóteles: "La educación consisti en derihil los sentimientus de pracel i dolol pal ordin éticu."

El ohetivu dela educación es:
* Homental el procesu d'estruturación del pensaeru, de la imahinación criaora, las holmas d'espresión presonal i de comunicación verbal i gráfica.
* Favorecel el procesu de maduración de los chirivehis eno sensoriu-motol, la manifestación lúdica i estética, el esmiençu eportivu i artísticu, el crecimientu sociu afetivu, i los valoris éticus.
* Homental ábitus d'entegración social, de convivéncia grupal, de solidariá i coperación i de conservación del meyu ambienti.
* Esarrollal la creativiá nel endividu.
* Hortalecel la envinculación entri la estitución eucativa i la família.
* Prevenil i atendel las desigualdais físicas, psíquicas i socialis prevocás en deferéncias d'ordin biulóhicu, nutricional, familial i ambiental pol mé pogramas especialis i acionis articulás con otras estitucionis comunitárias.

## Concetu d'eucáncia

La eucáncia es un procesu de socialiçación de presonas nuna socieá ondi s'esarrollan capaciais enteletualis, albeliais, destreças i ténicas a los estuyantis. La eucáncia básica es de bardi pa tolos estuyantis, inque ebiu a la escasés d'escuelas púbricas, tamién desistin una tupa escuelas privás i parroquialis.

La eucáncia se refieri a la enfluéncia ordená i voluntária ehelcia sobri una presona pa holmala u esarrollala.

## Atihus
* Rivista d'Eucáncia on line del MEC (España)
* Rivista Iberuamericana d'Eucáncia
* Eucáncia sin arrayus
* Campaña Mundial pola Eucáncia
* Diretóriu de portalis eucativus
* Wolters Kluwer Educación - Notícias i librus pala eucáncia
* Rivista d'orientación profesional al tentu estuyus i profesionis
* Web de la rivista Escuela
* Rivista d'eucáncia pedagóhica
Festival la Canción d’Urovisión

El **Festival la Canción d'Urovisión** es un conculsu musical nel que participan cancionis de paisis d'Uropa i parti d'Ásia. Se celebra dendi 1956 i pa participal es nesezáriu que las sus telivisiones nacionalis sean miembrus de la Uñión Uropea e Radioifusión.

La canción ganaora es la que más puntus á alcibiu del restu los paisis. Dendi 1975 ca pais da 1, 2, 3, 4, 5, 6, 7, 8, 10 i 12 puntus a los otrus.

## Ganaoris

Los ganaoris ca añu huerun:

1 Nel añu 1969 4 paisis ganarun.
2 Nel añu 2020 no ha siu celebraos por causa de la Covid-19.

## Atijus
*
Festival d'Urovisión 2008

El **LIII Festival d'Urovisión** hue la velsion del festival uropeu de la cancion realizau el 24 de mayu de 2008 en Belgrau, Serbia.

## Participantis
### Semifinal 1 (20 de mayu)

### Semifinal 2 (22 de mayu)

### Final
Felipe Trigo

**Felipe Trigo** (Villanueva la Serena, Baajós, 13 hebreru de 1864 - Mairil, 2 setiembri de 1916). Escrebiol español. 
Estuyó medecina en Mairil i labutó nangunus puebrus de Estremaura. Endespues entró nel Cuelpu Saniá Melital, i hue indirgau pa Hilipinas, ondi estuvu celca espenal. Hue arrepatriau cumu mutilau de guerra, con el grau en tenienti coronel. En 1900 ejó la profession médeca pa enlial-se namás cona literatura. 

La huerça las sus novelas i relatus brevis tien cumu tema prencipal el erutismu i tuvun dessitu albondu de públicu ena primel décaa el sigru XX, lo que preporcionó al autol emportantis engresus económicus. Trigo creticaba nessas novelas la ipucresía i los prejuícius de la socieá española eno rifirenti a la moral sessual. 

Las novelas más destacás son:

**Las ingénuas* (1901)
**La sé d'amal* (1903)
**Arma enos belfus* (1905)
**L'Artísima* (1907)
**La bruta* (1908)
**Sor Demoñu* (1909)
**Ena carrera* (1909)
**Cuentus ingénuus* (1909)
**Las posás del amol* (1909)
**Amás del frac * (1910)
**Assín paga el diablu* (1911)
**El papá de las bellezas* (1913)
**A preba*

El autol es, sin embalgu, mas recueldau por dos labutus enos que, enque lo eróticu está tamien presenti, son mas emportantis las sus enquietuis regeneracionistas, alreol las ideas de los miembrus la Generacion del 98. Son estas: ***El médecu rural*** (1912), ena que, con albondus elementus autubiográficus, cretica huertienti la probecía i la inoráncia ena que vivin los campusinus estremeñus; i, sobritó, ***[[Jarrapellejos|Harrapellehus]]***, novela várias vezis reeditá i llevá al cini por Antoñu Himénes-Ricu, que denuncia los malis del caciquismu ena socieá española i la Restauración.
Escrebió tamie ensayus enos qu'espricitó las sus opiniónis políticas. El más destacau es quiziás el su libru *Socialismu endividualista*, espubricau en 1904.

Felipe Trigo se suicidó en 1916. Nu están mu crarinas las razonis que le indirgarun pal suicídiu.

## Enlacis esternus
*Tesis dotoral "El labutu narrativu Felipe Trigo" (Manuel Muelas Herraiz)
Frasi

Una **frasi** es, en luengüística, un conjuntu parabras (sin hormas verbalis conjugás) que trasmitin una enhormación.

Está hormá por un conjuntu parabras entri las cualis no ain verbus en horma presonal.

Muchas vezis se llama frasi a una oración sin verbu; esti usu está acetau, enque ténicamenti no seya el mas arrecomendabri. 

- Por ponel angunus clusus: *Tola via*, *acontinemus p'alantri entri enfiniá d'ideas...*
Física

La **física** (griegu *φύσις* (phýsis), ralidá o naturaleza) es la céncia hundamental sistemática qu'estudia las propieais la naturaleza con ayua el lenguahi matemáticu. Es tamién aquel conocimientu essatu i razonau danguna cosa u matéria, sostribándusi nel su estuyu pol mé el métou científicu. Estuya las propieais la matéria, la enelhia, el tiempu, el espáciu i las sus enteracionis.

La física nu es una céncia teórica namás, es tamién una céncia esprimental. Cumu toa céncia, busca que los sus alcuerdus puean sel verificaus meyanti esprimentus i que la toria puea rializal predicionis d'esprimentus huturus. Da l'amplitul el campu estuyu la física, assina comu el su desarrollu estóricu en relación a otras céncias, se la puei consieral la céncia hundamental u central, ya que enclui drentu su campu estuyu a la química i a la biolohia, amás de desprical los sus fenóminus.

La física ena su tentativa de descrebil los fenóminus naturalis con essatitul i veraciá a llegau a límitis impensabris, el coñocimentu atual albarca dendi la descrición partículas hundamentalis microscópias, la nacéncia las estrellas nel univelsu i hata coñocel con una probaliá mu grandi lo que aconteció enos primerus momentus la nacéncia el muestru univelsu, por mental unus poquinus de los coñocimientus que se tiinin.
Familia

Sociológicamenti, una **família** es un conjuntu de pessonas unías por atijus de parentescu que son prencipalmenti de tres classis. Velaquilas:

* Matrimoñu, normalmenti duna pareja u de más pessonas nel chascu delas socieais polígamas
* Filiación entri pairis i ijus.
* Relación entri hermanus.

Tamién se puei deferencial la familia en según el grau de parentescu entri los sus biembrus. Veloquilo:
* Família nucleal - pairis i ijus (si los áin)
* Família patrialcal u estensa - más que la família nucleal, encluius los agüelus (pa muchus, el agüelu es el patrialca), tius, sobrinus i más parentescus de primel línia cosanguíñia.
Wikipedia en gallegu

La **Galipedia** u **Wikipedia en gallegu** es la eición en gallegu e Wikipedia. Esta eición logró los 10.000 artículus en noviembri e 2005.

El 4 de marçu e 2013 superó los 100.000 artículus, remaneciendu nuna posición en cuantu a númeru d'artículus relativamenti estabri, nel puestu 43º.

## Atihus esternus
*Galipedia
*Estaísticas de Galipedia
*:gl:Wikipedia:20.000 artigos Nota e prensa pola consecución de 20.000 artículus (en gallegu)
Galicia

**Galícia** (tamien en gallegu se gasta la holma *Galiza*) es una comunidá utónoma española, assitiá nel noroesti de la Península Ibérica. Arraya al norti con el mari Cantábricu, al sul con Portugal, al oesti con el océanu Alánticu i al esti con Asturias i Castilla i León (províncias de Çamora i de León).

## Geugrafia
Galícia está deviia en cuatru províncias:

* La Coruña
* Lugu
* Orensi
* Pontevedra

A Galícia pretenecin las **Islas Cies** (holmás pola Isla de Faru, Isla de Montagú, Isla de San Martiñu i la Isla d'Onza), el archipiélagu d'Ons (holmau pola Isla d'Ons i la Isla d'Onza), el archipiélagu de Sálvora (holmau polas islas de Sálvora, Vionta i Sagres), i tamien algotras islas cumu Cortegá, A Arousa, Sisargas i Malveiras; la mayol parti las cualis pretenecin al Parqui Nacional de las Islas Alánticas.

## Economia
Tien mayol emportancia l'agricurtura i la pesca en Galícia, anque la mayol parti la puebración labuta nel setol terciáriu: 582.000 presonas dun total de 1.072.000 trebahaoris (2002).

Nel setol secundáriu destacan la costrución naval en Vigu i Ferrol, la endústria autumovilística i la testil, i la relacioná cola manipulación del granitu.

## Atijus p'ahuera
* Xunta de Galicia
* Delegación de Gobielnu en Galícia
* Palramentu Autunómico de Galícia
* Turismu en Galícia, web oficial
Garganta los Infiernus

La reserva natural “Garganta los Infiernus” (oficialmenti en castellanu, *Garganta de los Infiernos*), es un espaciu natural protehiu, assitiau al norti la Caçris, nel estremu ociental de la Sierra e Greus. 

## Assitiamientu

La reserva s´alcuentra entri la vertienti noroesti e la Sierra e Tormantus, la vertienti suroesti e la Sierra e Greus i  riu Herti.  Assitiá ena caecera e la comarca el Valli el Herti, es el puertal d´acesu a la Comuniá Autónuma d´Estremaura endi la província d´Ávila.

## Descrición

La reserva cuenta con abondus sartus d'áugua, arroyus, piscinas naturalis u grandis pozas escavás pola erosión circulal el augua e los rius. Los elevaus éndicis d´umeá contribuyin a la su vezi a potencial una vehetación de gran valol ecolóhicu con ecosistemas de bosqui caucifoliu, bosqui e ribera, piornalis serranus i pastizalis alpinus. La fauna es autótuna i mu abundanti, albergandu varias especis en peligru d´estinción.

## Clima

El clima ofreci emportantis contrastis en hunción de la artitú. En heneral, las temperaturas nu son estremas, abundandu los invielnus moeradamenti frius i los vranus argu calurosus. Las precipitacionis el lugal oscilan entri 1.500 i 2.000 mm. anualis, siendu frecuenti en invielnu la ñevi enas cumbris serranas.

## Vehetación

Ena Garganta los Infiernus, ebiu a la variación artitudinal que oscila entri los 600 i 2.000 metrus, alcuentramus una diversa vehetación:

** Bosquis Caucifolius: Con árbus cumu el robli, el espinu, el madroñu, el castañu u el cerezu.
** Bosquis de Ribera: La abundancia e cursus d´augua crea numerosas zonas úmeas de las que se aprovechan especis arbúrias cumu el alisu, el fresnu i el sauci. En menol cantiá, peru de gran emportancia pola su escasés, especis protehias cumu el tehu, el azevu i el abedul. 
** Pastizalis alpinus: Enas cumbris se horman pastizalis alpinus enus que s´alcuentra el alpi, la henciana, el brezu i el azafrán serranu.
** Piornalis serranus: El piornal es un matorral adatau a condicionis aversas, que creci enas zonas artas ondi pol temperatura u pol composición el suelu, es dificultosu alcuentral otra vehetación.

## Fauna

Ebiu a la diversiá e pequeñus microclimas pola deferencia d´arturas de la reserva, las especis son numerosas i mu distintas entri sí. El gatu montés, la hineta, la nutria, la cabra montés i el estrañu desmán (un mamíferu e costumbris acuáticas al que es mu ralu vel). Entri las avis, alcuentramus el mirlu, el arrendahu, la oropéndola, la abubilla i el rabilargu. Rapacis cumu el águila rial, el butri leonau, el búhu rial, el alcón peregrinu, el milanu, el gavilán, el azol, el alcón abeheru i el águila ratonera. Es mestel destacal la cibueña negra, inque seya cá vezi mas escasa.

## Enlacis esternus

*Oficina e turismu d´Estremaura
*Oficina e turismu el Valli el Herti
Luenga gaélica escocesa

El **gaélicu escocés** (*Gàidhlig*, [ˈɡɑːlʲɪkʲ]) es una idioma induropea pretenecienti al grupu las luengas celtas. 
## Estória
Llegó a Escócia alreol del sigru V, cuandu los escotus d'enia celta i provenientis del norti d'Irlanda se asentarun ena costa ociental, fruhiendu una varieá del gaélicu que sustituyó a l'antigua luenga e los "pitus", palrá nel lugal hata altonci. Es ebiu a estu qu'el gaélicu palrau en Irlanda i ena Isla de Man seyan tan pacius. 
Mas tardi, los préstamus luengüísticus provenientis de los anglus i las envasionis vikingas dirían relegandu cá vezi mas la idioma, hata que alreol del 1500, duranti el reinau de Jacobo IV, se criarun enas Ébrias las Cortis localis i las escuelas de bardus, que huerun cuna del Sistema e Clanis de las Tierras Artas (Highlands), grácias a lo cual la curtura i la luenga gaélica acontinó desistiendu. Uguañoti unas 60.000 presonas lo palran nel norti d'Escócia.

## Usiu
Inque menus del 1% de la puebración escocesa - dun total de 5,1 millonis- palran esta luenga, pa los que lo palrin, ai várius pedióricus i pogramas d'arrádiu. Atualmenti el Palramentu Escocés está considerandu una lei pa qu'el gaélicu escocés seya una de las luengas oficialis d'Escócia, unta el ingrés.

## Muestra testual
San Huan V 1 - 8 
* 1. An toiseach bha am Focal, agus bha am Focal maille ri Dia, agus b'e am Focal Dia. 
* 2. Bha e seo air tùs maille ri Dia. 
* 3. Rinneadh na h-uile nithean leis; agus as eugmhais cha d'rinneadh aon ni a rinneadh. 
* 4. Ann-san bha beatha, agus b'i a' bheatha solus dhaoine. 
* 5. Agus tha'n solus a' soillseachadh anns an dorchadas, agus cha do ghabh an dorchadas e. 
* 6. Chuireadh duine o Dhia, d'am b'ainm Eoin. 
* 7. Thàinig esan mar fhianuis, chum fianuis a thoirt mu'n t-solus, chum gu 'n creideadh na h-uile dhaoine trìd-san.
* 8. Cha b'esan an solus sin, ach chuireadh e chum gu'n tugadh e fianuis mu'n t-solus. 

## Huentis

## Atihus

*  Lecciones Gaélicas (Leasain Sa' Gàidhlig)
*  Beagh air Bheag: curso introductorio al gaélico escocés
*  Leasanan Nèill: Scottich Gaelic Lessons
Giordano Bruno

**Giordano Bruno** (Nola, Nápoli, 1549 - Roma, 1600). El su nombri e nacéncia era Filippo Bruno. Estuyó en Nápolis —1562— especialidándusi en umaniais i dialética.
Deque tuvu 17 añus, en 1565, engresó ena Ordin de los Dominicus, ondi estuyó la filusofía aristotélica i la teulohía de San Tomás d'Aquinu (Tomismu). Esi mesmu añu chambió el su nombri pol Giordano.

### Labutus
Añu i entítulu en latín

* 1582 
** *De umbris idearum* 
** *Cantus Circaeus* 
** *De compendiosa architectura* 
** *Candelaio* 
* 1583
** *Ars reminicendi* 
** *Explicatio triginta sigillorum* 
** *Sigillus sigillorum* 
* 1584
** *La Cena de le Ceneri* 
** *De la causa, principio, et Uno*
** *De l'infinito universo et Mondi*
** *Spaccio de la Bestia Trionfante* 
* 1585
** *Cabala del cavallo Pegaseo - Asino Cillenico* 
** *De gl' heroici furori* 
** *Figuratio Aristotelici Physiciauditus* 
* 1586
** *Dialogi duo de Fabricii Mordentis Salernitani* 
** *Idiota triumphans*
** *De somni interpretatione conl' Insomniun.* 
** *Centun et viginti articuli denatura et mundo adversusperipateticos* 
** *Animadversiones circa lampaden lullianan* 
** *Lampas triginta statuarum*
* 1587
** *Delampade combinatoria Lulliana* 
** *De progresu et lampade venatoria logicorum* 
* 1588
** *Oratio valedictoria* 
** *Camoeracensis Acrotismus*
** *De specierum scrutinio* 
** *Articuli centun et sexagintaadversus huius tempestatismathematicosatque Philosophos* 
* 1589
** *Oratio consolatoria* 
* 1591
** *De triplici minimo et mensura*
** *De monade numero et figura*
** *De innumerabilibus, immenso, et infigurabili*
** *De imaginun, signorum &idearum compositione* 
** *De vinculis in genere*
* 1595
** *Summa terminorum metaphisicorum* 
* 1612
** *Artificiun perorandi* 

* *Libri physicorum Aristotelisexplanati*
* *De magia - Theses de maxia*
* *De magia mathematica*
* *De rerum principiis et elementis et causis*
* *Medicina Lulliana*
Glasgow

**Glasgow** (*Glaschu* en gaélicu, u *Glesca* en escocés) es la mayol ciá d'Escocia i la trecel el Reinu Uníu, al atrás de Londri i Birmingham
.
Está assitiá unta riu Clyde enas lowlands el centru-oesti d´Escócia, i la su puebración es hucheá "Glaswegians". Amás, Glaswegian es el nombri con que se conoci al dialetu local d'escocés.
Es una e las 32 rehionis-concehu d´Escócia, oficialmenti anombrá cumu "City of Glasgow" (Ciá de Glasgow) i, comu abondus monicipius el oesti d´Escócia, es un feudu laborista, un movimientu políticu británicu d'esquierdas.

Antiguamenti, hue una “royal burgh” (ciá rial), i era conocia comu la “Segundera Ciá el Empériu Británicu” ena época vitoriana. LLegó a sel un gran puertu de comérciu de trasalánticus duranti la Revolución Endustrial. El Clyde hue unu los mas prominentis centrus mundialis d'astillerus, costruyéndusi en él muchus de los famosus buquis de la línia Cunard, comu el RMS Lusitania, RMS Aquitania, RMS Queen Mary, RMS Queen Elizabeth i el RMS Queen Elizabeth 2, amás el veleru rial Britannia.

La ciá opuló a finalis el sigru XIX i prencipius el sigru XX hata conseguil una puebración de mas de un millón de abitantis, llegandu a 2.088.000 abitantis en 1931. No ostanti, con el descensu de puebración ebiu, básicamenti, a la recolocación de henti a nuevas puebracionis cumu East Kilbride i Cumbernauld a las ahueras de la ciá, i los continus cámbeus el su términu municipal de los gobiernus nacionalis nun intentu de reducil el puel relativu de la ciá en Escócia, la puebración atual de la City of Glasgow es de 1,749,154 sigún el censu 2001. Celca 2.100.000 de pressonas vivin en Glasgow i el su ária metropolitana.

Al sel un puntu neurálhicu e comerciu, negocius, endustria, meyus de comunicación i trasporti d´Escócia, Glasgow es una gran ciá cosmupolita i bulliciosa. Es el tercel destinu turísticu mas vesitau el Reinu Uñiu, alatrás de Londris i Edimburgu. Amás, es el centru económicu mas emportanti e comerciu i venta al pol menol d´Escócia. Glasgow es unu e los veinti centrus financierus mas emportantis i es la sei d´abondus negocius a la caeza en Escocia, lo que la hadi parti esencial de la economía británica.

## Heografía

* Artitú: 66 metrus
* Cordenás: 55° 49' 59" N 004° 15' 00" O

## Eportis
Amás de tenel un equipu e rugby, tamién tiini dos grandis equipus de fútbol, el Glasgow Rangers i el Celtic de Glasgow

## Artis
* Billy Boyd
* Robbie Coltrane
* Grant Morrison
* Mackintosh, Charles Rennie
* Sean Biggerstaff

## Cencias

* William Thomson, Lord Kelvin
* Joseph Lister
* William Ramsay
* Thomas Graham

## Ciáis ermanás

* L'Avana, Cuba
* Turín, Italia
* Nuremberg, Alemaña
* Rostov del Don, Rusia
* Marsella, Francia
* Dalian, China
* Lahore, Pakistán
* Belén, Territorius Palestinus
* Washington D.C., Estaus Uníus de América
* Barcelona, España
José María Gabriel y Galán

**José María Gabriel y Galán** (Frades de la Sierra, Salamanca, el 28 juñu de 1870 - † Guiju de Granailla, Caçris, el 6 jeneru de 1905) hue pueta qu'escrebió en castellanu i estremeñu.

## Biografía

Iju de campusinus propietarius las sus tierras. Passa la su enfáncia en el puebru natal asistiendu a la su escuela, i a los 15 añus se treslada a Salamanca pa acontinal los sus estuyus (nesta epoca hazi los sus primerus versus). Al mesmu tiempu labuta en un pósitu tejíus.

En 1888 consigui el títulu maestru d'escuela i es destinau a Guijuelu, a unus 20 quilómetrus el su puebru natal. Al pocu tiempu va a Mairil pa acontinal estuyandu ena "Escuela Normal Central". No premaneci muchu allí, ya que la metrópoli le prouci rechazu (la huchea en angunas cartas de *Modernópolis*). Es destinau a Piedraíta (Ávila). El su estau ánimu es baju, firmandu las cartas a los sus collácius cumu *El Solitario*. 

El jovin maestru se prefila ya comu un zagal tristi, melancólicu, mu sensibri i de prohundas convicionis religiosas (alcibias de la su mairi, Bernarda), que ya se notan enos sus puemas. En 1893 conoci a la su mujel Desideria (a la que huchea cariñosamenti *mi vaquerilla*), i dendi altoncis sufri un cámbeu raical. Abaldona el su puestu maestru i se treslada a Guihu de Granailla, ondi almenistra la hesa *El Tehal*, propieá el tíu la su esposa. Allí alcuentra el tiempu i sosiegu pa madural la su puesía. Al tenel nacéncia su primel iju (Jesús, 1898) componi *El Cristu benditu*, primera las sus famosas *Estremeñas*.

Espena el 6 jeneru de 1905, a consecuencia duna pulmunía mal curá. El ayuntamientu Guihu de Granailla mantiini la casa qu'abitó, cumu museu, ondi s'enseñan ojetus pressonalis el pueta, donación de los sus ereerus.

## Obra

La su obra puética se aparta el modernismu, huendu conservaora en estrutura i temática: defiendi la traición, la família, la estirpi, el dogma católicu u la descansá via campestri.

Puemarius:
**Castellanas* (1902).
**Estremeñas* (1902).
**Campusinas* (1904).
**Nuevas Castellanas* (1905)
**Relihiosas* (1906)

## Referencias


## Atijus p'ahuera
*Puertal I consagrau a Gabriel y Galán 
*Puertal II consagrau a Gabriel y Galán
Goa

**Goa** es un estau de la Índia. Hue una colónia purtuguesa nel sigru XIV. Deque la Índia se gorvió un estau endependienti en 1947, el su gobielnu prehisó que Fráncia i Portugal, los dos estaus que remanecian con colonias nel sucontinenti, les transfirié-si los sus territórius. Fráncia lo hizu aina, peru el gobiernu portugués de Salazar s'opusu. En 1961 la armá índia envadió Goa nun dia namás i el restu colónias portuguesas i Nueva Delhi proclamó l'anesión i el estabrecimientu dun nuevu estau índiu.
Grecia

**Grecia** (en gregu: Ελλάδα) oficialmenti **Repúbrica Elénica**, (en gregu: Ελληνική Δημοκρατία) es un país del sulesti d'Uropa que holma parti la Unión Uropea (UU).

Assitiau nel costau sul la Península Balcánica, hazi arrayu pol tierra con Bulgária, Macedónia del Norti i Albánia al norti, al esti con Turquia i al oesti i sul con el Jónicu i el Mediterráneu.

## Geografia

Grecia está assitiá nel suresti d'Uropa, nel sul de la península balcánica. Entri los 35°00′N a 42°00′N de latitú i los 19°00′E a 28°30′E de longol, por tantu el pais tieni una varieá climática emportanti. 

El país consisti nuna parti continental, con una península llamá Peloponesu, unia con el restu d'Uropa por el itsmu de Corintu; i alreol de 9.000 islas, islotis o afloramientus rocosus, encluyendu nesa cuenta islas comu Creta, Rodas, Corfú i las Cicladas. Grécia tien 15.000 km de litoral, huendu el segundu país d'Uropa al atrás de Noruega i décimu del mundu al atrás d'Estaus Uníus en longol costera. 

El 80% de Grecia es montañosa, siendu altoncis unu de los paisis mas montañosus d'Uropa. El oesti de Grécia contieni lagus i pantanus. Los montis Pindo s'assitian nel centru del pais, con una elevación meya de 2.600 m. Continúan por el meyu de las islas Citera, Anticitera p'alcontral la rastrahilera enas islas de Creta i Rodas. El centru i el esti de Grecia tien picus escarpaus, cotaus por albondu cañonis i formacionis cársticas, encluyendu nellas el Cañón de Meteora i el Cañón de Gorge, qu'es el segunderu mas grandi del mundu endespues del Gran Cañón del Colorau i que tien una hondura de mas de 1.100 m. El monti Olimpu es el puntu mas tarangallu de Grecia con 2.919 m por cima del mari. Está considerau tamién comu el cuartu mas altu d'Uropa. Nel norti de Grecia están las montañas Rodope, assitiás ena Macedónia Oriental i Trácia; toa esa área está cubierta por grandis bosquis. El país tien tamien chanus nel esti de Tesália, en Macedónia central i en Trácia.

## Atijus
Guadalupi

**Guadalupi** es un monecipiu estremeñu dela província de Caçris, famosu pol su monesteriu, Patrimoñu dela Umanidá pola UNESCO dendi 1993. Cuenta con costrucionis delos sigrus XIV - XVIII, i con el su famosu templeti mudéjal costruiu nel sigru XV.

## Geografía física
Gualupi está enclavao entre sierras, en el corazó del Geoparque Villuercas-Ibores-Jaras. Se pué llegal a Gualupi dendi Navalmoral, por los Iboris, por una de las zonas más repollua de estremaura. Tamién se pué llegal por el sur, dendi Cañameru. Y si quieremus llegal andandu, se están fomentandu los caminos realis pal llegal a Gualupi a pie, por los caminus que sa llegao tradicionalmenti.

## Estoria
La leyenda palra el hallasgu duna imagin de la Vilgin a finalis del sigru XIII o prencípius del XIV, pol un campusinu llamau Gil Cordero de Alía. La imagin iba estau sigrus atrás arrejuntá el cuerpu de San Lucas, espuesta en Roma i en Sevilla, hata que nel 714, duranti la envasión musulmana, la imagin hue ascuendia unta el riu Guadalupi, (que quiei izil "riu ascuendiu"), ondi asperó hata que Gil Cordero la alcuentró.

## Coltura

### Patrimoñu material
* Rial Monastériu de Guadalupi
* Colégiu d'Enfantis, sigru XV-XVI.
* Ermita el Umillaeru, sigru XV.
* Elésia nueva, sigru XVIII, el arquiteutu charru Manuel de Larra Churriguera.
* Arca el áugua, sigru XIV.

### Patrimoú inmaterial

* Morcilla de Gualupi en uno de los baris de la praza.

## Referencias

## Atijus p'ahuera

* Monasterio de Guadalupe
* Reloj de Sol del Monasterio de Santa María de Guadalupe
Guadiana

**Guadiana** es unu los rius mas emportantis de la Península Ibérica. El su nombri procei el árabi *wadi*, riu, i el latín, *Anas*. Duranti el periodu de domeñu romanu, esti riu separaba las províncias de Baetica i Lusitania, i es citau pol el cronista Plinio ena su obra *Historia Natural* (Estoria Natural).

Dividi a lo largu el su cursu bahu a España i Portugal, desembocandu entri la localiá onubensi d´Ayamonti i la purtuguesa e Vila Real de Santo António (Villa Rial de San Antoñu).

Heneraol de las Lagunas de Ruidera, atraviesa terrenus mu permeabris, polo que chega a desapaecel i reapaecel en unos manantialis chiqueninus hucheaus Ohus el Guadiana. Los prencipalis afluentis son: pola marhin derecha (pol el Norti), el Cigüela; al que tributa tamién, el Záncara i el Riánsaris. Pola marhin gocha (Sul), el Azuer, el Habalón, i el Zuhar.

## Enhormación

***Crasificación decimal:** 401
***Nacencia**: Huenti el Ohuelu (en Viverus, Albaceti, pal tramu e riu Pinilla hata las Lagunas de Ruidera, que horman el Guadiana Viehu u Guadiana Artu (Oha cartugráfica: 788);  i los Ohus el Guadiana pal su tramu meiu, que trascurri pol Ciá Rial, Estremaúra i Andalucia (El Guadiana propiamenti iziu)

***Desembocaura**: Océanu Atlánticu pol Ayamonti (Güelva) i Villa Rial de San Antoñu (Purtugal)]] (Oha cartugráfica: 998).
***Longol**: 744 km
***Prencipalis ciáis que atraviesa**: Méria i Baajós.
***Afluentis prencipalis**: Cigüela i Záncara pola derecha i Jabalón, Zuhal i Guadamés pola gocha.
***Réhimin fluvial**: de caudal escasu, unus 70 m³/s en Ayamonti, presenta un máisimu en ivielnu, coincidiendu con el periodu de mas lluvias. La última gran riá hue la e noviembri e 1997, con desbordamientus ena província de Baajós i numerosas pérdias umanas i materialis.

## Atijus estelnus

* Confederación idrográfica el Guadiana
* Estau e los embalsis de la cuenca el Guadiana
Anaecypris hispanica

El **jarabugu** (*Anaecypris hispanica*) es una aspeci de peci endémica en ríus tributarius del Guadiana, especialmenti en Estremaúra. S'enjalla en perigru d'estinción. Comu sinónimu, tamién se gasta, inque menus, *Phoxinellus hispanicus*.

Nu está craraenti relacionáu con otras especis de pecis, lo que jaði que se prantéin enimas sobri la su filiación, que angunus estabrecin con ciertas aspecis de Túniz u los Balcanis.

## Nombri
El su nombri científicu, *Anaecypris hispanica*, senifica "Cipínidu (*-cypris*) del Guadiana (*Anae-*) en España (*hispanica*)".

## Pelitasqui y hábitat
Es un ciprínidu chiqueninu, con argu menus de 10 cm de largol, con linia lateral incompreta u ausenti, lo que lo distingui de otrus ciprínidus. Las sus escamas son mu chiqueninas y se desprendin con facilidá. Tíni la quilla entri las aletas ventral y anal.

El su hábitat preferenti son zonas de aguas pelmanentis, poca corrienti y con abundanti vegetación acuática.

## Aspeci amenazá

Está amenazáu pol mé la costrucción d'embalsis y la entroducción d'aspecis alóctonas pa la su pesca deportiva cumu el blablá, el luciu u la carpa.

La Unión Uropea tíni esta aspeci catalogá cumu aspeci d'atención especial (Anexu II 'e la directiva sobri conselvación de fauna y frora silvestri -1992-). El catálogu nacional español la encrúi ena categoría 'e vulnerabri (Ordin del Ministeriu español de Meyu Ambienti de 21 de octubri de 2002) y la Junta d'Estremaúra la tíni decrará aspeci en peligru d'estinción (13-3-2001). Igual protección le atorgan las autoridáis regionalis de Castilla La Mancha.

## Atijus

*Catálogo español de especies amenazadas
*Directiva UE sobre conservación de fauna y flora silvestre
*Página del catálogo de la UICN (Unión Internacional para la Conservación de la naturaleza, Suiza
Hebreru

**Hebreru** [hɛˈβɾeɾu] (del latín *Februarium* [fɛbrʊˈaːrɪʊm]) o **Candelera** es el segunderu mes el añu nel calandáriu gregorianu i tien ventiochu dias los añus nolmalis i ventinuevi los añus bisiestus. En mu ralas ocasionis s´á dau un 30 Hebreru, produziu bien ena convelsión el calandáriu julianu al gregorianu, bien ena adoción dun calandáriu revolucionáriu en que tolos mesis tinian trenta dias.

Hue llamau desta holma en onol a las *Februa* enas Lupercalia, el festival espurechamientu ena Antígua Roma: Los sábius celebraban una fiesta anual espurechamientu que llamaban **februa**, nuna fecha que oi s´entifica comu el 15 Hebreru. Tras la hundación de Roma i el posteriol sulgimientu el Empériu Romanu, la urbi dominanti s´afrentó el nombri las fiestas 'februas' pa llamal al mes en que éstas acontecian, que pol altonci era a úrtimus d'añu.
Hector Berlioz

**Hector Berlioz** (nacéncia en La Côte-St-André, Isère 11 diciembri de 1803; espenó en París el 8 marzu de 1869) hue un compositol francés. Está arreparau cumu unu e los más grandis compositoris del sigru XIX. La su música es típica el Romanticismu: prena e pasión i alicuandu basá en ideas estramusicalis. Nu hue mu güenu sonandu dengún estrumentu musical en particulal, peru hue mu puliu escrebiendu pa orqueta. Angunus de los sus más famosus labutus encluin angunas abreturas, la *Symphonie Fantastique*, l'ópera *Les Troyens* (*Los Troyanus*), el réquiem *Grande messe des morts* i el alabán de cancionis *Les nuits d’été* (Nochis de veranu).

## Atijus p'ahuera
Helmanamientu de ciais

El **gelmanamientu e cidais** es un conceptu por mol ’el cual pueblus o cidais e destintas zonas heugráficas i políticas se huntan para fomental el contactu umanu i los enclacis culturalis. Normalmenti, inque non siempri, las cidais gelmanas selin tenel caractísticas parecias. Amás, non solu se gelmanan cidais, tambien lo hazin zonas muchu mas grandis, las cualis chegan a acuerdus e gelmanamientu, comu por sabulugal el gelmanamientu entri las províncias de Hainan&nbsp;(China) i Jeju&nbsp;(Corea del sul).

L’idea ’el gelmanamientu e cidais prencipió n’Uropa endispués dela Segundera Guerra Mundial, con l’obhetu d’aportal a la puebración uropea laços d’uñón mayoris i de promovel proyectus en beneficiu mútuu. Inque el conceptu es muchu mas populal n’Uropa que notrus sítius, ogañu s’a estendiu por tolos continentis, dandu lugal a argunus gelmanamientus mu interesantis.

Ogañoti, l’Uñón Uropea apoya los proyectus e gelmanamientu e cidais. L’apoyu oficial fue estableciu hormalmenti en 1989. En 2003 se planificño un presupuestu anueal d’alreol e 12 millonis d’eurus anualis pa financial 1.300 proyectus e gelmanamentu.
Gentiliciu

El **gentilíciu** gastau en sustantivu se refieri al abitanti dun territóriu comu un país, una región, una ciá... (un suponel: *el Estremeñu escrevió essi artículu*).

Comu aljetivu, el gentilíciu endica qu'el sustantivu calificau provién dessi territóriu (un suponel: *essa estuyanta es española*).

El gentilíciu se horma con un sustantivu particulal (pol ejempru *pracentinu*) u —quandu ésti no dessisti— con el sujetu siguiu de la preposición "de" i el nombri el lugal del que se quiel denotal la proceéncia (*mugel de Méria, ombri de Liechtenstein*). El hormaeru el gentilíciu consierau a partil del nombri el lugal presenta abondus casus tantu inregularis comu regularis, hormándusi los regularis mas comunis cona raís i sufijus cumu *-anu*, *-eñu*, *-iegu*, *-és*, *-inu*, *-eru* i *-cu* (con angunas escecionis pol se empréstamus comu *argivu*, origináriu d'Argos).

Los gentilícius son generalmenti derivaus del nombri atual el lugal pero, angunas vezis, son derivaus dun antíguu topónimu (pol ejempru: *Emerita-emeritensi*). Quandu un gentilíciu se horma con dos nombris deferentis (un suponel: *Méjicu-Estaus Unius*, *Itália-Estaus Unius*, *Anglosajónia-Estaus Unius*) se gastan las primeras sílabas del primeru i la terminación "u" i el gentilíciu común del segundu, unius pol un guión (méjicu-estauniensi, ítalu-estauniensi, anglu-estauniensi...).

## Atijus p'ahuera
* Nomenclatura Toponímica Entrinacional
Ríu Xerti

**Riu Xerti** es un afruyenti de Alagón (que lo es de Taju) i mii unus 70 km (trascurriendu pol sul la província Ávila i el norti la de Caçris.

La su nacencia se produzi enas aldehueras Tornavacas, a unus 900 metrus altura (cerca el picu Torreón) i al passal pol Praséncia lo hazi a unus 345 metrus sobri el andal el mari, lo que mos da una idea de la su acientá cuenca en esti tramu d´apenas 50 km.

Dende la su nacéncia ena cabecera el valli, va arrejuntandu las corrientis que le aportan gargantas enportantis comu San Martín, Becedas, Papús, Los Infiernus, Butris, Honduras, Puria, Bonal... En dias de lluvia entensa, son normalis las crecias.

## Situación

Riu Jerti s´assítia nel valli el su mesmu nombri, el Valli del Xerti

***Nacéncia**: Picu Torreón, (Caçris).
***Desembocaura**: Riu Alagón. 
***Puebracionis polas que cola**: Tornavacas, Xerti, Cabeçuela el Valli, Navalconceju, Praséncia, Carcabosu.

## Atijus p'ahuera

Confederación Idrográfica de Taju

Enhormacion el embalsi del riu Jerti en Praséncia
Hesa

Se llama **hesa** a un prau arbulau de propieá comunal (heneralmenti el municipiu) o privá, destinau al mantenimientu el ganau i nel que se puein arrecohel otrus produtus forestalis comu caça, cugumelus, leña, ec.

## Naturaleza
D´esta horma resurta un ecosistema derivau el bosqui mediterrániu, costituiu pol espéciis arbórias el héneru *[[Quercus]]* (encina, alcornoqui) u otras espéciis cumu hayas o pinus, i el estratu de yerba pa pacel. 

## Otru términu
Tamién se huchea hesa al tipu hestión de fincas privás destinás a la esplotación agru-ganaera sobri el bosqui mediterráneu el que se sacan múrtiplis reculsus a la vezi.

## Emportancia
El sistema ahesau tiini una gran emportáncia económica i social ena Península Ibérica, tantu pola su **destensión supificial** comu pola hunción d**'assitiamentu de puebración rural** enos sus núcleus, reduciendu la emigración i las sus consecuéncias (envehecimientu, incrementu tasas de mortaliá, redución de tasas d´ativiá, abaldonu d´esplotacionis, et).

## Contestu económicu
La esplotación de la hesa sueli coinciíl con zonas que pudríamos llamal “marhinalis”, tantu pola su limitá vocación agrária (derivau de la pobreza los suelus), comu pola no dessisténcia d´un conhuntu endustrial, que se reduci a endustrias agroalimentarias aislás i de mu reducia capitalización.

## Destensión ena Península Ibérica
Abada casi dos millonis d´etárias ena Península Ibérica, prencipalmenti nel suroesti: Salamanca, Estremaura i Güelva en España i el Alentejo i Algarve en Portugal.

## Huentis